— На маю думку, мову не павінная прасоўваць выключна дзяржава. Тут добры прынцып: "Пачні з сябе". Калі мы самі цікавімся сваёй мовай і культурай, купляем кнігі на беларускай мове, прасоўваем свой бізнес па-беларуску, усе гэтыя адзінкавыя ўчынкі зліваюцца ў агульную тэндэнцыю і ў выніку прыводзяць да пераломных момантаў. Мне здаецца, што сёння інтарэс да беларускай мовы расце. Ёсць адчуванне, што і бізнес, і дзяржава, і грамадства ідуць у адным кірунку.